As cucas d'o polecón gosan fer una mida muit chicota, d'1 u 2 mm, con colors diversas. Be n'ha de grisas, negras, verdes u dica amariellas. O cuerpo el tienen simple, ovoidal, sin que se i pueda deseparar a capeza, tórax u abdomen. Qualques especies de plantas impiden que se i meta lo polecón fendo néctar de bells nectarios extraflorals, con a intención de proveyer a las fornigas con ell y que ellas les en guarden limpias. Altras especies de polecón, en cambio, fan un produeito dulz per l'abdomen que b'atrai as fornigas y son os himenopteros los quals les guardan d'os depredadors. Be ha depredadors especializatos en o consumo de polecón, como as cuquetas de dios u as crisopas.